पाएं अपने शहर की ताज़ा ख़बरें और फ्री ई-पेपरडाउनलोड करें
देशभर में कोरोना टीकाकरण अभियान का तीसरा चरण शनिवार से शुरू हो गया। इस चरण में 18 से 45 साल की उम्र के लोगों को कोरोना वैक्सीन की डोज दी जा रही है। हालांकि, 15 से ज्यादा राज्यों में सीमित केंद्रों में ही अभियान शुरू हुआ। गुजरात में 18 साल से ज्यादा उम्र वालों को शनिवार को वैक्सीन लगाई गई।
10 जिलों में एक दिन में 55 हजार 235 लोगों को वैक्सीन लगाई गई। वहीं कुल 2 लाख 17 हजार 93 लोगों को वैक्सीन दी गई। इनमें 18+ और 45+ दोनों शामिल हैं। अब तक प्रदेश में कुल 1.23 करोड़ लोगों को वैक्सीन दी जा चुकी है।
इधर, कई राज्यों का कहना है कि इन्हें पर्याप्त मात्रा में वैक्सीन नहीं मिली है। इसलिए वे अभी तीसरा चरण पूरी तरह शुरू नहीं कर सकेंगे। इन राज्यों में दिल्ली, पश्चिम बंगाल, कर्नाटक, महाराष्ट्र, उत्तर प्रदेश, बिहार, तमिलनाडु, पंजाब, हिमाचल, आंध्र प्रदेश, मध्य प्रदेश, केरल, राजस्थान, झारखंड प्रमुख हैं।
केंद्र ने कहा-राज्यों के पास अभी 80 लाख टीके, जल्द 17 लाख और देंगे...लेकिन ये सभी 45+ व फ्रंटलाइन वॉरियर्स के लिए
केन्द्र सरकार के कोटे से राज्यों को मिलने वाली वैक्सीन की डोज में अगले कुछ दिनों में और बढ़ोतरी होगी। केन्द्रीय स्वास्थ्य मंत्रालय का कहना है कि अभी केन्द्र की ओर से राज्यों को मुफ्त में कुल 16 करोड़ 37 लाख 62 हजार 300 वैक्सीन की डोज भेजी गई हैं।
इसमें से अभी भी राज्यों के पास से 79 लाख 13 हजार 518 डोज उपलब्ध है। जबकि अगले तीन दिनों में राज्यों को 17 लाख 31 हजार 110 डोज और मिलने की संभावना है। हालांकि केंद्र के कोटे से मिलने वाली वैक्सीन 45+ के लोगों और फ्रंटलाइन वॉरियर्स के लिए है।
अभियान के पहले दिन राज्यों का हाल
रूसी वैक्सीन स्पूतनिक-वी की पहली खेप हैदराबाद पहुंची
रूस की कोरोना वैक्सीन स्पूतनिक-वी की पहली खेप शनिवार को रूसी विमान से हैदराबाद पहुंच गई। सूत्रों के मुताबिक खेप में वैक्सीन की 1.5 लाख डोज हैं। भारत में रूस के राजदूत एन कुदाशेव ने कहा कि वैक्सीन कोरोना के नए स्ट्रेन पर भी प्रभावी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn